

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 02.10.2025**

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës, me datë; 11.09.2025, ka pranuar kërkesën me Nr. Prot. 427/25-11/H, lidhur me Njoftimin e Përqendrimit, të cilin e përfaqëson Znj. Rea Kryeziu Përfaqësuese Ligjore,, Përqendrim lidhur me marrjen e kontrollit të plote dhe të vetëm nga CDI-Kosovo L.L.C mbi 100% të kapitalit AL-Petrol SH.P.K.

Njoftimi për Përqendrim, është i bazuar në Marrëveshjen e Shitjes dhe Blerjes e të gjithë kapitalit aksionar të emetuar të AL- Petrol Sh.P.K midis “Shitësit” dhe CDI-KOSOVO LLC “Blerësi”, me datë 21 Shkurt 2025.

**CDI-Kosovo L.L.C.,** Shoqëri me përgjegjësi të kufizuar e themeluar sipas ligjeve të Republikës së Kosovës, me seli në adresën Rr. Fehmi Lladrovci, Nr.32, 10000 Prishtine, Kosovë, e regjistruar në regjistrin tregtar të Agjencisë për Regjistrimin e Bizneseve të Kosovës (“ARBK”) me numër unik identifikues 810802183. Llojet e veprimtarisë ekonomike të ndërmarrjes: Tregtim me shumicë dhe pakicë të produkteve ushqimore, pijeve, duhanit, të nënprodukteve bimore dhe shtazore. Tregtim me shumicë dhe pakicë të produkteve kozmetike, pajisjeve elektroshtepiake, tekstileve, artikujve farmaceutik, pajisjeve elektronike dhe të telekomunikimeve, etj. Kryerja e veprimtarisë si shoqëri holding dhe e aktiviteteve të udhëheqjes së ndërmarrjeve. Shitja dhe blerja e patundshmërisë personale, qiradhënia dhe menaxhimi i patundshmërisë personale ose të marra me qira. Prodhimi dhe përpunimi i produkteve ushqimore, duke përfshirë drithërat, bukën, sheqerin etj, si dhe shitja dhe leasingu i mjeteve motorike dhe pjesëve për automjete, mirëmbajtja e pajisjeve elektrike.

**AL-Petrol SH.P.K.,** Shoqëri me përgjegjësi të kufizuar e themeluar sipas ligjeve të Republikës së Kosovës, me seli në adresën Zona Industriale Nr.16, Fushë Kosovë, Kosovë, , e regjistruar në regjistrin tregtar të Agjencisë për Regjistrimin e Bizneseve të Kosovës (“ARBK”) me numër unik identifikues 810321662. Al- Petrol ka si objekt të veprimtarisë së saj midis së tjerave: Tregtimi me shumice të lendeve djegëse të ngurta, të lëngëta ose të gazat dhe produkteve të lidhura me to dhe tregtimin me pakicë të karburantit për automjete në dyqane të specializuara. Shitësit janë 100% aksionar të objektit (sipas kontratës së shitblerjes) AL-Petrol.

Njoftohet, Përfaqësuesi i Autorizuar se, nga data **01.10.2025** Autoriteti konsideron se, lënda është e kompletuar (e plotë) me ç‘rast nga kjo datë, Autoriteti fillon procedurën e vlerësimit të përqendrimit.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: [info.konkurrenca@rks-gov.net](mailto:info.konkurrenca@rks-gov.net), në afatin prej 15 ditëve nga dita e publikimit në webfaqe të AKRK-së.